OSNOVNA ŠKOLA MILANA LANGA

BREGANA, Langova 2

OIB: 43773677601

KLASA: 007-04/22-01/10

URBROJ: 238-27-15-22-1

Bregana, 29. 9. 2022.

Z A P I S N I K

s 18. sjednice Školskog odbora koja se je održala u četvrtak, 29. rujna 2022. godine u 19:30 sati u zbornici Osnovne škole Milana Langa, Bregana, Langova 2.

Odazvani članovi: Sanja Rapljenović, Valentina Martinček, Josipa Tandarić, Kristina Noršić, Marko Matijaščić i Jelena Đogić i Ante Andabak

Zapisničar:

Ostali sudionici: Igor Matijašić – ravnatelj

D N E V N I R E D:

1. Verifikacija zapisnika s 16. i 17. sjednice Školskog odbora.

2. Razmatranje Prijedloga godišnjeg plana i programa rada škole.

3. Razmatranje prijedloga školskog kurikuluma.

4. Razno.

**Ad 1.** Verifikacija Zapisnika s 16. i 17. sjednice Školskog odbora.

Predsjednica Školskog odbora Sanja Rapljenović, prof. poziva članove da se izjasne imaju li primjedbe na Zapisnik s 16. i 17. sjednice Školskog odbora.

Budući da nije bilo primjedbi, predsjednica Školskog odbora konstatira da su jednoglasno usvojeni Zapisnici s 16. i 17. sjednice Školskog odbora.

**Ad 2.** Donošenje Godišnjeg plana i programa rada za školsku godinu 2022. / 2023.

Izvjestitelj po navedenoj točki dnevnog reda bio je ravnatelj, Igor Matijašić.

Napomenuo je da je prijedlog Godišnjeg plana i programa razmatran i na Vijeću učitelja i Vijeću roditelja.

Iznio je da se godišnjim planom i programom rada škole utvrđuje mjesto, vrijeme, način i izvršitelji poslova, a sadrži podatke o uvjetima rada, podatke o izvršiteljima poslova, godišnji kalendar rada, tjedni i godišnji broj sati po razredima i oblicima odgojno-obrazovnog rada, planovi rada ravnatelja, učitelja/stručnih suradnika i plan rada ŠO-a i stručnih tijela škole.

Potom Ravnatelj pojašnjava i ističe izmjene i značajke u odnosu na prošlu školsku godinu i prošli Godišnji plan i program. Nastavno na prethodno članovi Školskog odbora raspravljaju o terenskoj nastavi učenika u prošloj školskoj godini te planovima terenske nastave u novoj.

Nakon kratke rasprave, predsjednica Školskog odbora dala je na glasanje prijedlog Godišnjeg plana i programa rada škole za školsku godinu 2022. / 2023.

Nakon provedenog glasanja, predsjednica Školskog odbora konstatirala je da je temeljem članka 118., stavka 2., alineja. 5, vezanim uz članak 28. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20.) i članka 26., stavka 2, alineja 6. Statuta, nakon provedene rasprave na sjednici Učiteljskog vijeća i Vijeća roditelja, a na prijedlog ravnatelja jednoglasno je donijeta

O D L U K A

1. Donosi se Godišnji plan i program rada Škole za šk. godinu 2022. / 2023. (u daljnjem tekstu: Godišnji plan i program) u cijelosti odnosno u tekstu kakav je dan u materijalima za sjednicu te čini sastavni dio ove Odluke.

2. Ukoliko tijekom školske godine nastanu određene okolnosti koje nisu utvrđene Godišnjim planom i programom i kao takve su od osobitog značaja za rad i djelovanje škole, ravnatelj škole dužan je pripremiti prema propisanoj proceduri Školskom odboru dostaviti na usvajanje izmjene i dopune Godišnjeg plana i programa.

**Ad 3**. Razmatranje prijedloga školskog kurikuluma za školsku godinu 2022. / 2023.

Izvjestitelj po navedenoj točki dnevnog reda bio je ravnatelj, Igor Matijašić.

Napomenuo je da je prijedlog Školskog kurikuluma razmatran i na sjednici Učiteljskog vijeća i na sjednici Vijeća roditelja.

Iznio je da se Školskim kurikulumom određuje nastavni plan i program izbornih predmeta, izvannastavnih i izvanškolskih aktivnosti i druge odgojno-obrazovne aktivnosti.

Nakon kratke rasprave, predsjednica Školskog odbora dala je na glasanje prijedlog Školskog kurikuluma za školsku godinu 2022. / 2023.

Nakon provedenog glasanja, predsjednica Školskog odbora konstatirala je da je temeljem članka 118., stavka 2., alineja 4, vezanim uz članak 28. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20.) i članka 26., stavka 2, alineja 5. Statuta, nakon provedene rasprave na sjednici Učiteljskog vijeća i Vijeća roditelja, a na prijedlog ravnatelja jednoglasno je donijeta

O D L U K A

1. Donosi se Školski kurikulum za školsku godinu 2022. /2023. (u daljnjem tekstu: Kurikulum) u cijelosti odnosno u tekstu kakav je dan u materijalima za sjednicu te čini sastavni dio ove Odluke.

2. Ukoliko tijekom školske godine nastanu određene okolnosti koje nisu utvrđene Kurikulumom i kao takve su od osobitog značaja za rad i djelovanje škole, ravnatelj škole dužan je pripremiti i prema propisanoj proceduri Školskom odboru dostaviti na usvajanje izmjene i dopune Kurikuluma.

**Ad 4.** Razno

Ravnatelj je članove Školskog odbora izvijestio da su dobivene sve potrebne dozvole za uvođenje slovenskog jezika kao izbornog predmeta, ali nema tko predavati. Na natječaj se nitko nije javio, čekamo odgovor prof. slovenskog jezika iz Krškog.

Jelena Đogić je pitala kad će škola uvesti e-uplatnice, ravnatelj je odgovorio da to ovisi o Gradu, a vjerojatno će se uvesti 1. siječnja sljedeće godine.

Valentina Martinček je podsjetila, a nove članove upoznala s projektima koji su se organizirali u Područnoj školi Noršić Selo (Dani jabuka, Dani ljekovitog bilja). Nakon petogodišnje provedbe bilo je predviđeno tiskanje knjige kojom bi se promovirao sveukupni rad u školi. S obzirom da je škola u međuvremenu zatvorena, a knjiga još nije tiskana, pitala je koje su mogućnosti da se to realizira. Ravnatelj je odgovorio da je bilo zainteresiranih za izdavanje (neki nakladnici udžbenika, Zagrebačka županija), ali da nije završena grafička priprema i da sve stoji. Najvažnije, kolegica Marija Aščić, autorica, nije se odredila je li to školski ili njen osobni projekt. Kad se to razjasni, možemo poduzeti sljedeće korake.

Predsjednica školskog odbora uputila je zamolbu da članovi Školskog odbora dobiju popis korisnika školske dvorane, na što je ravnatelj odgovorio potvrdno. Potom je postavila pitanje u vezi prehrane zaposlenika škole s obzirom da dio hrane ostaje. Nakon rasprave ispostavilo se da su se zaposlenici prestali hraniti kad je uvedeno plaćanje obroka, ali da ako se žele ponovo hraniti, mogu se javiti i jesti isto što i učenici i plaćati istu cijenu.

Sjednica je zaključena u 21.00 sati.

Potpis predsjedavatelja sjednice:

Predsjednica Školskog odbora: M.P. Potpis zapisničara sjednice:

Sanja Rapljenović